Javna ustanova «Park prirode Biokovo» temeljem Odluke KLASA: 100-01/23-1/05, URBROJ: 2147-26-23-100 od 27. veljače 2023. godine objavljuje sljedeći:

**J A V N I N A T J E Č A J**

za prijem sezonskih zaposlenika u radni odnos

Čuvar prirode III. vrste – na određeno vrijeme za rad u Parku prirode „Biokovo“- 14 izvršitelja

Uvjeti:

- SSS

- radno iskustvo od najmanje jedne godine / elektronski zapis s podacima

evidentiranim u bazi podataka HZM-a

- poznavanje 1 svjetskog jezika

- položen vozački ispit B kategorije

- probni rad mjesec dana

Informator – administrator III. vrste – na određeno vrijeme za rad u Parku prirode „Biokovo“- 5 izvršitelja

Uvjeti:

- SSS

- radno iskustvo od najmanje jedne godine / elektronski zapis s podacima

evidentiranim u bazi podataka HZM-a

- aktivno znanje engleskog jezika

- položen vozački ispit B kategorije

- probni rad mjesec dana

Uz prijavu za natječaj kandidati trebaju priložiti:

- kratki životopis

- presliku potvrde HZMO-a o radnom stažu

- presliku osobne iskaznice

- presliku diplome

- uvjerenje o ne kažnjavaju (ne starije od 6 mjeseci)

Napomena:

Prijave za natječaj mogu podnijeti osobe oba spola, pod ravnopravnim uvjetima, sukladno članku 13. stavku 3. Zakona o ravnopravnosti spolova („Narodne novine“, broj 82/08, 125/11, 20/12, 138/12, 69/17).

Kandidat/kinja koji/a se u prijavi na javni natječaj poziva na pravo prednosti kod prijama u prema posebnom zakonu, dužan/na je uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje pod jednakim uvjetima.

Kandidati/kinje koji se pozivaju na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/2013, 152/2014 i 39/2018), uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, otkaz ugovora o radu i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo takvo pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, otkaz ugovora o radu i sl.).

Kandidati/kinje pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine broj 155/02, 47/10 – Odluka Ustavnog suda Republike Hrvatske, 80/10 i 93/11 – Odluka Ustavnog suda Republike Hrvatske), bez obveze dostavljanja dokaza o nacionalnoj pripadnosti.

Kandidatom/kinjom smatra se samo osoba koja podnese pravodobnu i potpunu prijavu te ispunjava formalne uvjete iz javnog natječaja. Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku javnog natječaja, o čemu joj se dostavlja pisana obavijest.

Kandidati mogu podnijeti jednu prijavu kojom se natječu na više oglašenih radnih mjesta

Kandidati koji su u turističkoj sezoni 2022. godini bili u radnom odnosu sa Ustanovom ne moraju dostavljati obveznu dokumentaciju propisanu natječajem (“izuzev uvjerenja o nekažnjavanju“).

Svi ugovori o radu sklapaju se s izabranim kandidatima na određeno vrijeme prema potrebama poslova i mogu trajati najviše 6 mjeseci.

Rok za podnošenje prijava je 8 dana od objave natječaja.

Prijave s nepotpunom dokumentacijom neće se razmatrati.

O rezultatima natječaja kandidati će biti obaviješteni u roku 45 dana od dana isteka roka za podnošenje prijave.

Prijave za natječaj poslati na adresu:

Javna ustanova «Park prirode Biokovo», 21300 Makarska, Franjevački put 2/A, s napomenom «Za natječaj - sezonski zaposlenici».

Rok prijave za natječaj teče od dana objave u „Narodnim novinama“.

Javna ustanova „Park prirode Biokovo“

KLASA: 100-01/23-01/06

URBROJ: 2147-26-23/101

Makarska 27. veljače 2022. godine